αυτοκρατωρ καισαρ θεου ιουλιου υιος εφεσιων αρχουσι βουλη δημω χαιρειν ει ερρωσθε ευ αν εχοι υγιαινω δε και αυτος μετα του στρατευματος. σολων δημητριου υιος πρεσβευτης πλαρασεων και [ αφροδεισιεων] ενεφανισεν μοι οσα εν τω πολεμω τω κατα λαβιηνον η πολις αυτων πεπονθεν οσα τε διηρπαγη δημοσια τε και ιδιωτικα περι ων παντων αντωνιω τε τω συναρχοντι εντολας δεδωκα οπως οσα ποτε αν δυνηται ο αν ευρη αποκαταστηση αυτοις υμειν τε εκρεινα γραψαι επει εχετε πολιν ευκαιρον επιβοηθειν αυτοις εαν σωματος η ετερου τινος των ιδιων επιλαμβανωνται απηνγελη δε μοι οτι εκ της διαρπαγης ερως χρυσους ο υπο του πατρος τη [ αφροδειτη] ην ανατεθεις εις υμας ανενηνεκται και ως αναθημα τη αρτεμιδι τεθειται. υμεις ουν καλως ποιησετε και αξιως υμων αποκαταστησαντες το υπο του πατρος μου αναθημα τη αφροδειτη δεδομενον και γαρ ου χαριεν αναθημα ερως αρτεμιδι. ανανκη γαρ μοι [ αφροδεισιεων] ποιεισθαι προνοιαν ους τηλικαυτα ευεργετηκα ην και υμας ακουειν νομιζω.
Reynolds, Aphr.&Rome 12